МЕЂУНАРОДНИ СТРИП КОНКУРС „КАИШ“

Овогодишњи, шести по реду међународни конкурс СТРИП КАИШ окупио је појединце, школе, ликовне атељее, дечје културне центре и сличне дечје установе и асоцијације из целог света. Право учешћа су имала деца од 5 до 18 година.

Ове године стигло је преко 3000 радова из разних крајева Србије, Украјине, Русије, Кине, Хрватске, Јерменије, Грузије, Турске, Пољске, Луганска, Доњецка, Румуније, Босне и Херцеговине, Црне Горе и Камеруна.

Најједноставнија могућа дефиниција стрип – каиша је кратка прича у три до пет кадрова у низу. Управо та најкраћа форма стрипа предстваља највећи изазов како најмлађима тако и професионалним уметницима. У пар кадрова потребно је испричати неку занимљиву причу која садржи аутентичан сценарио, хумор и цртеж. Речи су често неизбежне, али врло су занимљиви и невербани срип‐ каишеви који су универазлно разумљииви.

У свакодневном окружењу кратка форма стрипа видљива је како у прехрамбеној, тако и у индустрији забаве, а све присутнија је у школ‐ ским уџбеницима. Каиш стипови деценијама су објављивани у штам‐ паним медијима, што је млађим генерацијама готово непознато, јер је њихов главни медиј интернет и непрегледан дигитални свет. Ипак, потреба уметника да своју визију прикаже у низу кадрова стара је више векова: од египатских гробница, преко старогрчких ваза и фризова античких храмова до српских средњовековних фресака и рељефних приказа на порталима готичких катедрала...

Радови који су стигли на овогодишњи конкурс у већини случајева су били у форми табле, у чије стварање је уложен огроман труд који је за сваку похвалу. Немогуће је овом приликом анализирати и поменути све радове, њихове ауторе и ликовне педагоге којима дугујем велику захвалност што су се одозвали конкурсу и што својим ученицима откривају тајне девете уметности.

Приповедање у сликама је захтеван процес, попут филмске режије. Зато је предност давана оним радовима који су по мишљењу жирија поседовали оригиналност у ликовном изразу и замишљеној причи.

Чланови стручног жирија били су: Никола Костадиновић, познати стрип аутор и графички дизајнер; Филип Станковић, стрип аутор и педагог и Урош Максимовић, педагог, илустратор и дизајнер.

Овогодишњи Фестивал девете уметности првенствено има за циљ са једне стране да деци и младима приближи уметност стрипа и илутрације кроз предавања и изложбено‐едукативни програм, а са друге да покаже да је визуелна игра најозбиљнија ствар на свету, чаробна, изазова, захтевна и неодољива!

Лидија Сеничар, историчар уметности.

СТРИП КАИШ 2022. ‐ МЕЂУНАРОДНИ КОНКУРС ЦОМИЦ СТРИП 2022.

децембар 2022. – јануар 2023.

Дечји културни центар Београд,Таковска 8

Директор мр проф. Драган Марић, уредник Лидија Сеничар

Стручни жири: Никола Костадиновић, стрип аутор и графички дизајнер, Филип Станковић, стрип аутор и педагог Урош Максимовић, педагог, илустратор и дизајнер.